b'\n_START_ARTICLE_\nSimons film\n_START_SECTION_\nHandling\n_START_PARAGRAPH_\n"Spies, rejs og v\xc3\xa6r glad" l\xc3\xb8d mottoet for Danmarks st\xc3\xb8rste rejsekonge, excentriker og mangemillion\xc3\xa6r Simon Spies. I begyndelsen af 1957 sendte han de f\xc3\xb8rste turister af sted med bus til Mallorca. Seks \xc3\xa5r senere omsatte selskabet for 30 millioner kroner om \xc3\xa5ret. I denne portr\xc3\xa6tfilm fort\xc3\xa6ller en r\xc3\xa6kke af de personer, der stod ham n\xc3\xa6rmest, om studenten, formanden, vennen, elskeren og arbejdsgiveren Simon Spies. Den unge filmmand Steen Herdel blev i begyndelsen af halvfjerdserne hyret til at lave en film, hvor alt gik bagl\xc3\xa6ns. Filmen blev aldrig realiseret, men Herdel flugte Simon gennem flere \xc3\xa5r, og disse billeder giver sammen med arkivmateriale og interviews et nuanceret portr\xc3\xa6t af en sammensat personlighed.'